Source: http://www.europarl.europa.eu/doceo/document/A-8-2019-0139_MT.html
Timestamp: 2019-08-18 21:58:23+00:00
Document Index: 610457

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ']

PE 626.800v01-00 A8-0139/2019
dwar il-kwittanza għall-implimentazzjoni tal-baġit taċ-Ċentru Ewropew għall-Monitoraġġ tad-Droga u d-Dipendenza fuq id-Droga (EMCDDA) għas-sena finanzjarja 2017
dwar il-kwittanza għall-implimentazzjoni tal-baġit taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2017
dwar l-għeluq tal-kontijiet taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2017
– wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2017, flimkien mar-risposta taċ-Ċentru(7),
– wara li kkunsidra r-Regolament (KE) Nru 1920/2006 tal-Parlament Ewropew u tal-Kunsill tat-12 ta' Diċembru 2006 dwar iċ-Ċentru Ewropew għall-Monitoraġġ tad-Droga u d-Dipendenza fuq id-Droga(11), u b'mod partikolari l-Artikolu 15 tiegħu,
li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2017
A. billi, skont id-dikjarazzjoni tad-dħul u tal-infiq tiegħu(13), il-baġit finali taċ-Ċentru Ewropew għall-Monitoraġġ tad-Droga u d-Dipendenza fuq id-Droga (''iċ-Ċentru'') għas-sena finanzjarja 2017 kien ta' EUR 15 828 389, li jfisser żieda ta' 2,64 % meta mqabbel mal-2016; billi l-baġit tal-Unjoni huwa s-sors prinċipali tal-baġit taċ-Ċentru;
14. Jirreferi, fir-rigward tal-kummenti l-oħrajn li jakkumpanjaw id-deċiżjoni tiegħu dwar il-kwittanza, li huma ta' natura orizzontali, għar-riżoluzzjoni tiegħu ta' ...2019(14) dwar il-prestazzjoni, il-ġestjoni finanzjarja u l-kontroll tal-aġenziji.
1. Jilqa' l-konklużjonijiet tal-Qorti tal-Awdituri li l-kontijiet annwali taċ-Ċentru Ewropew għall-Monitoraġġ tad-Droga u d-Dipendenza fuq id-Droga ("iċ-Ċentru") jippreżentaw b'mod ġust il-pożizzjoni finanzjarja tiegħu fil-31 ta' Diċembru 2017 u li t-tranżazzjonijiet tiegħu huma legali u regolari; jilqa' b'sodisfazzjon, b'mod speċjali, in-nuqqas ta' rimarki mill-Qorti tal-Awdituri rigward l-eżekuzzjoni finanzjarja tal-baġit tal-2017 taċ-Ċentru;
2. Jinnota li l-uffiċjal tal-kontabbiltà taċ-Ċentru bħalissa jirrapporta amministrattivament lill-Kap tal-Amministrazzjoni/Servizzi Korporattivi minflok lid-Direttur taċ-Ċentru kif rakkomandat mill-Qorti tal-Awdituri lill-aġenziji deċentralizzati kollha; jinnota li skont iċ-Ċentru l-linja ta' rapportar attwali hija adattata għad-daqs tiegħu u ma taffettwax l-indipendenza tal-uffiċjal tal-kontabbiltà; jitlob, madankollu, li ċ-Ċentru jsegwi strettament ir-rakkomandazzjoni tal-Qorti tal-Awdituri u b'hekk l-uffiċjal tal-kontabbiltà jirrapporta direttament lid-Direttur taċ-Ċentru għal kwistjonijiet amministrattivi u lill-Bord ta' Ġestjoni għal aspetti funzjonali; iħeġġeġ liċ-Ċentru jiddelega l-funzjonijiet tal-kontabbiltà tiegħu lill-uffiċjal tal-kontabbiltà tal-Kummissjoni fuq bażi kuntrattwali peress li dan iżid l-effiċjenza tal-preparazzjoni tal-kontijiet annwali u jiżgura l-affidabbiltà tagħhom;
3. Jiddispjaċih li r-rakkomandazzjoni tas-Servizz tal-Awditjar Intern (IAS) li saret f'Jannar 2016 biex titjieb il-ġestjoni ta' proġetti tal-IT taċ-Ċentru ma setgħetx tingħalaq fi tmiem l-2017; jinsisti b'mod speċifiku li ċ-Ċentru jiżviluppa viżjoni strateġika ġenerali fit-tul għas-sistemi tal-IT li jappoġġaw il-proċessi operattivi ewlenin tiegħu, u li jadotta proġetti tal-IT u metodoloġiji ta' ġestjoni tas-sistema adattati għall-ħtiġijiet tiegħu; jitlob liċ-Ċentru jagħlaq din ir-rakkomandazzjoni tal-awditjar pendenti tal-2016 malajr kemm jista' jkun;
4. Jieħu nota tal-kummenti tal-Qorti tal-Awdituri dwar il-pubblikazzjoni tal-avviżi ta' postijiet battala fuq is-sit web tal-Uffiċċju Ewropew għas-Selezzjoni tal-Persunal (EPSO); jirrikonoxxi t-tħassib taċ-Ċentru dwar l-ispejjeż addizzjonali għat-traduzzjoni minħabba l-fatt li l-EPSO jirrikjedi l-pubblikazzjoni tal-avviżi ta' postijiet battala bil-lingwi uffiċjali kollha tal-istituzzjonijiet tal-Unjoni; jitlob, għaldaqstant, li ċ-Ċentru jkompli jippubblika l-avviżi ta' postijiet battala kollha fuq il-bord tal-impjiegi interaġenzjali żviluppat min-netwerk tal-Aġenziji tal-UE u, fejn rilevanti, jippubblika wkoll l-avviżi ta' postijiet battala fuq is-sit web tal-EPSO;
5. Jilqa' l-impenn taċ-Ċentru li jindirizza r-rakkomandazzjonijiet identifikati mill-IAS fir-rapport tal-awditjar tiegħu tal-2017 dwar "Il-ġestjoni tal-ġbir, il-validazzjoni u l-assigurazzjoni tal-kwalità tad-data"; jisħaq fuq l-importanza li ċ-Ċentru jwettaq l-impenn tiegħu.
ĠU C 434, 30.11.2018, p. 149.
ĠU C 25, 24.01.2018, p. 1.